alexandrainst/scandi-wiki huggingface dataset:
Puigmal

Puigmal eller Puigmal d'Er er eit fjell i Pyreneane på grensa mellom Spania og Frankrike. Det er eit av dei høgaste fjella i Catalonia med ei høgd på 2909,6 meter over havet.

Kjelder 
 Denne artikkelen bygger på «Puigmal» frå , den 14. mai 2009. 
 oppgav desse kjeldene:

Fjell i Catalonia
Fjell i Frankrike
Pyreneane
Kokk

Kokk (om kvinner òg kokke) er ein person som har til yrke, eller som har som fagutdanning, å lage mat. 

Kokkar kan lage alt frå hurtigmat til gourmetmat på serveringsstader eller restaurantar. Ein institusjonskokk arbeider i institusjonskjøkken, til dømes innan helse- og sosialsektoren, skolevesenet, fengselsvesenet, forsvaret m.v.

Kokkeutdanning 
I Noreg utdannar ein seg til kokk ved å gå Vg1 «Restaurant- og matfag» og sidan Vg2 «Kokk- og servitørfag». Vg1 (Vidaregående kurs I) kokkfag omfattar emne som menylære, råstofflære, hygiene, spesial-kostlære, sal, service og språk. For å oppnå fagbrev eller sveinebrev, må ein avleggje forskriftsmessig prøve i faget.

Namn 
Etternamn som Cook (engelsk) og Koch (tysk) er avleidde frå kokkeyrket.

Kjelder 
 Mittyrke.no 
 Læreplan VGO kokkgfag 

Matlaging
Næringsmiddelyrke
Sekse Oppvekstsenter

Sekse Oppvekstsenter er ein samanslått barneskule og barnehage på Sekse i Ullensvang. Barneskulen og barnehagen vart slått saman til oppvekstsenter i 1999. Det er felles uteareale, og det vert lagt opp til fellesskap mellom skuleelevane og barnehageborna.

Skulen har nyleg fått eit tilbygg med SFO-lokale, klasserom for 1. klasse og personalrom.

Barneskulen har i år 56 elevar og 11 tilsette.

Elevane kjem frå området som har Hovland til postadresse, det vil seia frå Børve til Fresvik. Mange er difor avhengige av skuleskyss.

Alle elevane får tilbod om skulemjølk og frukt. Skulen har i tillegg SFO.

Etter fullført 7. klasse reiser elevane frå Sekse Oppvekstsenter til Kinsarvik Skule for å gå på ungdomsskule.

Kjelder 

 Sekse Oppvekstsenter si nettside
 Ullensvang Herad om Sekse Oppvekstsenter

Skular i Ullensvang
Barneskular i Vestland
Skipingar i 1999
Vikebygd skule

Vikebygd skule er ein barneskule på Nå i Ullensvang herad. Skulen vart teken i bruk i 1962, og ombygd i 1996-97.

Elevane kjem frå heile området som har Nå til postadresse. I 2009 har skulen 40 elevar og 11 tilsette. Skulen har også SFO.

Etter fullført 7. klasse, reiser elevane frå Vikebygd skule til Hauso skule for å gå på ungdomsskule.

Kjelder 
 Vikebygd skule si heimeside

Barneskular i Vestland
Skular i Ullensvang
Skipingar i 1962
Fylkesveg 25 i Møre og Romsdal

Sjå òg fylkesveg 25 (fleirtyding).

Fylkesveg 25 i Møre og Romsdal går mellom Ulsteinvik og Ytreflø i Ulstein kommune. Vegen er 9,6 km lang.

Kommunar og knutepunkt

 Ulsteinvik
Ulstein
Endepunkt Ytreflø

Bakgrunnsstoff

 025
Vegar i Ulstein
Fylkesveg 26 i Møre og Romsdal

Sjå òg fylkesveg 26 (fleirtyding).

Fylkesveg 26 i Møre og Romsdal (Fv26) går mellom Hasund og Dimna i Ulstein kommune. Vegen er 10,8 km lang.

Kommunar og knutepunkt

 Hasund
Ringveg frå Dimnasund rundt Dimna

Bakgrunnsstoff

 026
Vegar i Ulstein
Notre Dame-skolen

Notre Dame-skolen er den vanlege nemninga på den musikalske stilretninga som rådde grunnen i den tidlege delen av Ars Antiqua-perioden. Retninga er og kalla Modal-tida, og var rådande frå 1160 til om lag 1250. Stilen hadde utgangspunkt i Katedralen Notre Dame i Paris, og var eit viktig steg i utviklinga frå rein einstemming gregoriansk song til meir samansette og fleirstemmige former. 

Det som finst av komponistar frå denne tida, har overlevd einast som namn i traktaten Magnus Liber Organi, skriven av ein anonym engelsk student, kjend som Anonymus IV. Han nemner to leiande komponistar: Léonin og Pérotin. 

I den første halvdelen av 1200-talet var Notre Dame-kyrkja eit utviklingsområde for tidleg polyfoni. Organum-stilen hadde høgste tida si her, og vart utvikla på mange ulike vis, heilt opp i fire stemmer: Organum quadruplum, særskild nytta av Pérotin. Skolen utvikla og motetten, frå den eldre clausulaen. 

Musikalsk notasjon vart standardisert på denne tida, men det er mange drøftingar om korleis desse notane skal tolkast. Systemet vart meir utarbeidd etter 1250, særskilt av Franco av Köln. 

Dei fleste kjeldeskriftene til stilen er datert i tida kring 1250, og finst både i Frankrike og i Spania.

Mellomaldermusikk
Musikkhistorie
Ullensvang innvandrarsenter og asylmottak

'Ullensvang innvandrarsenter er ei samanslåing av vaksenopplæring for framandspråklege og flyktningteneste. 

Innvandrarsenteret ligg i Kinsarvik i Hardanger, og har vorte drive samanhengjande sidan 1989.

Kjelder 
 Ullensvang Herad om innvandrarsenteret

Byggverk i Ullensvang
Asylmottak i Noreg
Innvandringstenester i Noreg
Skipingar i 1989
1989 i Noreg
Asylmottak

Statleg mottak for asylsøkjarar, oftast berre kalla asylmottak, er eit frivillig butilbod til asylsøkjarar som kjem til Noreg, det vil seia til utanlandske personar som sjølve ber om vern som flyktningar. For dei som har fått opphaldsløyve og skal busetja seg i ein kommune, tek integreringa til det norske samfunnet til medan de oppheld seg i asylmottaket. Elles er det aktivitetstilbod til alle bebuarar. Nokre asylsøkjarar finn seg andre bustader på eiga hand, men dei fleste bur i mottak.

Transittmottak (transitt tyder gjennomreise) er mottakssentralar oppretta som fyrste opphaldsstad for nyankomne som ynskjer asyl, der dei er medan søknadane deira vert vurdert. Derifrå går vegen anten ut att av landet, til asylmottak eller private butilhøve.

Staten har ansvaret for å oppretta og betala for asylmottaka og organiserer og driv desse og resten av mottaksapparatet gjennom Utlendingsdirektoratet (UDI). UDI står også for utlendingskontrollen og informasjonsarbeidet. Det er i dag 110 asylmottak i Noreg fordelt på 99 vertskommunar over heile landet.

Kjelder 
 Denne artikkelen bygger på «Asylmottak» frå , den 15. mai 2009. 
 

Innvandring til Noreg
Asylsøkjarar
Bustader
Tibidabo

Tibidabo er eit fjell i Barcelona i Catalonia i Spania. Med ei høgd på 512 meter over havet er fjellet det høgaste i Serra de Collserola. Det stig bratt opp i nordvest og gjev eit flott utsyn over fjellet og den omliggande kystlinja. 

Det ligg ein fornøyelsespark, eit TV-tårn (Torre de Collserola) og ei romersk-katolsk kyrkje, Temple de Sagrat Cor, på toppen, som alle er synlege frå byen. Kyrkja vart teikna av Enric Sagnier og tok over 60 år å byggje. Det står ein skulptur på toppen av kyrkja av Det heilage hjartet av Josep Miret Llopart. Fornøyelsesparken er den eldste i Barcelona og har framleis mange av dei originale apparata. Nokre av dei er frå rundt 1900. 

Ein kan nå Tibidabo med ein skjenetaubane, med buss og bil. Jernbanen vart bygd i 1901 og var den første av sitt slag i Spania.

Kjelder 
 Denne artikkelen bygger på «Tibidabo» frå ,  den 15. mai 2009. 
 oppgav desse kjeldene:

Bakgrunnsstoff 

Barcelona
Fjell i Catalonia
Pic Long

Pic Long er det høgaste fjellet i Néouvielle-massivet i Pyreneane i Frankrike.

Det ligg i kommunen Saint-Lary-Soulan i departmentet Hautes-Pyrénées.

Bakgrunnsstoff 
 Pic Long på SummitPost

Long
Long
Pic de Néouvielle

Pic de Néouvielle er eit fjell i Néouvielle-massivet i Pyreneane i Frankrike. Fjellet har ei høgd på 3091 meter over havet. 

Fjellet ligg i kommunen Saint-Lary-Soulan i departmentet Hautes-Pyrénées og ligg på grensa mellom Pyreneane nasjonalpark og Néouvielle nasjonalpark. Namnet Pic de Néouvielle kjem frå nèu vielha, som tyder 'gammal snø' på oksitansk. Innbyggjarane i Vallée d'Aure kallar fjellet la montagne d'Aubert.

Fjellet har fire kløfter, der det ligg nokre små isbrear. Mellom dei går skarpe granittryggar. Sørsida av fjellet er ein 400-500 meter høg vegg som dominerer over den djupe dalen ved Lac de Cap-de-Long. Pic Ramougn ligg på austryggen av fjellet. 

Den første kjende klatringa av Pic de Néouvielle vart gjort 10. juli 1847 av Vincent de Chausenque og guiden Bastien Teinturier.

Bakgrunnsstoff 
 Pic de Néouvielle på SummitPost

Fjell i Frankrike
Pyreneane
Pic d'Anie

Pic d'Anie (baskisk Auñamendi) er eit fjell i Pyreneane i Frankrike med ei høgd på 2507 meter over havet. Det ligg heilt opp til grensa til Spania.

Pic d'Anie har ei nesten perfekt pyramideform og rundt fjelltoppen ligg det flotte karstlandskapet Larra, i Larra-Belagua-massivet (Navarra).

Kjelder 
 Denne artikkelen bygger på «Pic d'Anie» frå , den 15. mai 2009. 
  oppgav desse kjeldene: 
 El Correo (spansk)
 

Fjell i Frankrike
Pyreneane
Pic d'Orhy

Pic d'Orhy (fransk), Ori eller Orhi (spansk og baskisk) er eit fjell på grensa mellom Navarra i Spania og Soule i Frankrike i Pyreneane. Det er 2017 meter høgt og er det vestlegaste fjellet i Pyrenane som er over 2000 meter. 

Fjellet er viktig i baskisk mytologi og dei graskledde fjellsidene vert nytta av gjetarar.

Kjelder 
 Denne artikkelen bygger på «Pic d'Orhy» frå , den 15. mai 2009. 
  oppgav desse kjeldene: 
 El Correo (Spanish)

 

Fjell i Frankrike
Fjell i Spania
Pyreneane
Pic dels Aspres

Pic dels Aspres er eit fjell i fyrstedømet Andorra, nær grensa til Spania. Den næraste byen er Arinsal i La Massana. Fjellet har ei høgd på 2562 meter over havet. 

Dalen sør for fjellet vert nytta som eit skiområde. 

Fjell i Andorra
Pyreneane
Adarra

Adarra er eit fjell sør for byen San Sebastian i Baskarland som vert mykje nytta av dei lokale innbyggjarane. I nord ligg det mindre Oindi eller Onddi på 545 meter over havet og Onddo (781 moh) ligg i sør. Desse fjella ligg mellom dalane Urumea og Leitzaran, som strekkjer seg sørover til byen Leitza.

Kjelder 
 Denne artikkelen bygger på «Adarra» frå , den 15. mai 2009. 
 

Fjell i Baskarland
Fjell i Spania
Pyreneane
Gipuzkoa
Sara

Sara og Sarah er kvinnenamn av hebraisk opphav med tydinga 'fyrstinne' eller 'prinsesse'. Namnet kan også skriva Sára, Saara og liknande. Zahra og Zara kan vera variantar, men desse kan også ha andre opphav.

Sara har namnedag den 16. mai i Noreg og Danmark og 19. juli i Finland og Sverige.

Namna er særleg knytte til matriarken Sara, kona til patriarken Abraham, som er nemnd i Toráen, Bibelen og Koranen. I den bibelske forteljinga gav Gud den tidlegare Sarai namnet namnet Sara (hebr. שָׂרָה) då han oppretta pakta med mannen hennar, Abram, som då fekk namnet Abraham.

Namneberarar 
 Sarah Siddons (1755-1831), britisk skodespelar
 Sarah Adams (1805-1848), engelsk forfattar
 Sarah Bernhardt (1844-1923), fransk skodespelar
 Sara Fabricius (1880–1974), norsk forfattar, best kjend under psevdonymet Cora Sandel
 Sara Lidman (1923-2004), svensk forfattar
 Sarah «Fergie» Ferguson (f. 1959), tidlegare kone til britiske prins Andrew, hertug av York
 Sarah Jessica Parker (f. 1965), amerikansk skodespelar
 Sarah McLachlan (f. 1968), kanadisk songar
 Sara Stridsberg (f. 1972), svensk forfattar og omsetjar
 Sahra Hausmann (f. 1973), norsk handballspelar
 Sarah Michelle Gellar (f 1977), USA-amerikansk skodespelar
 Sarah Louise Rung (f. 1989), norsk symjar
 Zara Larsson (f. 1997), svensk songar

Kjelder 

 Denne artikkelen bygger på «Sara (navn)» frå , den 15. mai 2009. 
 
 Sarah i Engelsk Wiktionary
 behindthename.com

Kvinnenamn
Namn knytte til rang
Førenamn av hebraisk opphav
Namn knytte til Bibelen
Siren

Sjå òg slekstnamnet Sirén

Siren er eit norsk kvinnenamn som kan vera avleidd av Siri/Sigrid eller vera ei kortform av Severine. I den første avleiinga har namnet tydinga 'siger' og 'vakker' (frå norrønt Sigriðr), i den andre 'alvorleg' (frå romersk Severus).
Siren har namnedag den 16. mai.

Namneberarar 
 Siren Sundby (f. 1982), norsk seglar

Anna tyding 
«Siren» er det engelske ordet for sirene, havfrue.

Kjelder 
 Spørjekassa om namn ved UiO

Kvinnenamn
Kortnamn
Aiako Harria

Aiako Harria (spansk Peñas de Aya) er eit fjell aust for byen Oiartzun i Baskarland i Spania. Andre nærliggande byar er Irun i nord og Lesaka i aust. Massivet består av tre toppar som strekkjer seg 4 km frå nord til sør. Desse er Irumugarrieta (806 moh), Txurrumurru (821 moh) og Erroilbide (832 moh). Den karakteristiske utforma er lett synleg frå andre sida av Bayonne i nord. 

Fjellet er knytt til fleire soger og baskisk mytologi og her finst fleire førhistoriske steinsikrlar og bautasteinar.

Kjelder 
 Denne artikkelen bygger på «Aiako Harria» frå , den 15. mai 2009.

Bakgrunnsstoff 
 Stiar i Aiako Harria  
 Arditurrigruvene 

Fjell i Baskarland
Fjell i Spania
Gipuzkoa
Kim Friele

Karen-Christine Friele, kjend som Kim Friele (), var ein norsk forfattar og aktivist som arbeidde gjennom mange år for homofile sine rettar.

Liv og verksemd 
Friele var fødd i Fana i Bergen.
Friele studerte språk ved mellom anna University of Cambridge, og jobba frå 1958 til 1971 som sekretær ved Opplysningskontoret for forsikring i Oslo. 8. august 1959 gifta ho seg med advokat Ole Friele jr. Dei vart skilde i 1961.

I Oslo vart Friele ein del av det den gong svært lukka homoorganisasjonen Det norske forbundet av 1948, der ho var leiar i perioden 1966-1971, og tilsett som generalsekretær fram til 1989. Frieles arbeid var sterkt medverkande til at straffeloven § 213 som kriminaliserte homoseksuelle handlingar mellom menn, vart oppheva i 1972, at «homofili» vart fjerna som psykiatrisk diagnose i 1978, og at Noreg i 1981 utvida straffelovens paragrafer mot rasisme (§§ 135a og 349a) til også å gjelde diskriminering i samband med seksuell legning.

Då Noreg i 1993 innførte ei lovgivning som regulerte registrert partnarskap for personar av same kjønn, var Friele og partnaren hennar gjennom mange år, Wenche Lowzow, eit av de første para som inngjekk partnarskap.

Kunst og heider 
22. juni 2005, i samband med Europride-festivalen, vart ein byste av ho avduka på Rådhusplassen i Oslo. Bysta er laget av bilethoggaren Nina Sundby, og er plassert inne på Deichmanske bibliotek.

Kim Friele vart 28. mars 2008 utnemnd til æresmedlem i Arbeidarpartiet.
Friele mottok Fritt Ord-prisen i 1978, med grunngjevinga «for innsatsen hennar for å skape forståing for dei homofile sin situasjon». I 2009 hevda ho at ho vil levere prisen attende i protest mot at filosofen Nina Karin Monsen vart tildelt Fritt Ord-prisen same året, og omtalte prispengane som «judaspengane».

Bibliografi 

 Homofili (1972)
 Fra undertrykkelse til opprør. Om å være homofil – og være glad for det (1975)
 Homofil frigjøring – ditt ansvar (1980)
 De forsvant bare … Fragmenter av homofiles historie (1985)
 Troll skal temmes (1990)
 Fangene med rosa trekant – aldri mer? Et femtiårsminne (1995)

Prisar og utmerkingar 

 1978 – Fritt Ord-prisen (Friele hevda i 2009 at ho vil levere prisen attende)
 1989 – utnemnd til statsstipendiat
 1994 – Homobevegelsens Ærespris
 1999 – Humanistprisen
 2000 – Ridder av 1. klasse av St. Olavs Orden
 2005 – Delt fjerdeplass i kåringa av Århundrets nordmann
 2008 – Æresmedlem i Arbeidarpartiet

Kjelder 

 Denne artikkelen bygger på «Karen-Christine Friele» frå , den 15. mai 2009.

Fotnotar

Bakgrunnsstoff 
 nrk.no biografi i høve Århundrets nordmann
 dagbladet.no artikkel
 Nett-Radio (dokumetar om Friele på NRK, 2005)
 Nett-TV (intervju med Friele i programmet Først & sist den 16. desember 2005)
 homonettverket.no  Homohistorisk oversikt, skrive av Friele

Statsstipendiatar
Forkjemparar for homofile sine rettar
LHBT-historie
Norske aktivistar
Norske sakprosaforfattarar
St. Olavs Orden
Folk frå Bergen
Mottakarar av Fritt Ords Pris
AutoPASS

AutoPASS er namnet på eit norsk system for elektronisk betaling av bompengar. Med AutoPASS-brikke kan ein som bilist passere gjennom ein bomstasjon utan stopp.

Ifølgje Nasjonal Transportplan for 2002-2011 er målet eit samordna betalingssystem for transporttenester. AutoPASS har i seg ei rekke moglegheiter for framtida. Det blir arbeidd med å innføre AutoPASS på ferje og ved parkering.

Eit samordna betalingssystem kan gjere det enklare å gjere vegbygging bompengefinansiert, og kan også brukast i vegprising.

Sjå og 

 Bompengefinansierte vegar i Noreg

Bakgrunnsstoff 
 AutoPASS

Norsk vegtransport
Informasjonsteknologi
Kommunikasjon
Aitz Txiki

Aitz Txiki er eit fjell i Bizkaia i regionen Baskarland i Spania med ei høgd på 791 meter over havet. Namnet tyder «lita klippe». 

Fjellet er det minste i Urkiolafjella og dannar ein del av det same kalksteinsmassen som dannar Anboto og Alluitz.

Sjølv om det er det minste, har fjellet den same ville naturen og utsjånaden, særleg sett frå Atxarte-passet som ligg mellom Aitz Txiki og Untxillaitz. Fjellet har to toppar. Den høgaste er Aitz Txiki og den andre heiter Artxua eller Sorginkobetagana og er 790 moh.

Kjelder 
 Denne artikkelen bygger på «Aitz Txiki» frå , den 15. mai 2009.

Bakgrunnsstoff 
 Mendikat 
 Las montañas

Fjell i Baskarland
Fjell i Spania
Aizkorri

Aitzkorri, Aitzgorri eller Aizkorri er eit fjellmassiv i regionen Baskarland i Spania med ei høgd på 1551 meter over havet. Massivet består av kalkstein og har fleire toppar som strekkjer seg frå nordvest til søraust. Desse er Artzanburu, Andreaitz eller Arbelaitz (1513 moh), Iraule (1511 moh), Aitxuri eller Aketegi (1549 moh) og Aizkorri (1528 moh). Trass i at sistnemnde er noko lågare, er denne toppen det mest populære turmålet. I kvar endre grenser fjella til Biozkornia- og San Adrian-passa. På eine sida grenser Aitzkorri til Aloña, og på den andre sida til Altzania. Jernbanen mellom Madrid og Irun går i fjellsida på nordsida av fjellet.

Kjelder 
 Denne artikkelen bygger på «Aitzkorri» frå , den 15. mai 2009.

Bakgrunnsstoff 

Fjell i Baskarland
Fjell i Spania
Gipuzkoa
Alluitz

Alluitz (òg kalla Aitlluiz eller Ailuitz) er eit fjell i Bizkaia i regionen Baskarland i Spania med ei høgd på 1034 meter over havet. 

Fjellet er det nest høgaste i Urkiolafjella og er ein del av det same kalksteinsmassivet som dannar Anboto.

Det største kjenneteiknet til fjellet er ein 600 meter høg fjellvegg som utgjer sørsida. Nordsida er òg bratt, men er lettare å forsere for erfarne fjellklatrarar. 

For å nå toppen må ein gå langs ryggane frå Anboto, og ein må passere «Djevelpasset» som har teke fleire liv.

Kjelder 
 Denne artikkelen bygger på «Alluitz» frå , den 15. mai 2009.

Bakgrunnsstoff 

 Mendikat 
 Las montañas

Fjell i Baskarland
Fjell i Spania
Helgehorntunnelen

Helgehorntunnelen er ein tunell på Fylkesveg 653. Den er ein del av Eiksundsambandet og vart opna for vanleg trafikk då Eiksundsambandet vart opna 23. februar 2008. Tunellen er 1160 m lang, og går frå Sørheim til Hovdevatnet i Ørsta. Som det framgår av namnet går tunellen under ein del av Helgehornet.

Bakgrunnsstoff 
Vegvesenet si side om Eiksundsambandet vitja 15. mai 2009

Tunnelar i Møre og Romsdal
Samferdsle i Ørsta
Morkaåstunnelen

Morkaåstunnelen er ein tunell på Fylkesveg 653. Den er ein del av Eiksundsambandet og vart opna for vanleg trafikk då Eiksundsambandet vart opna 23. februar 2008. Tunellen er 630 m lang, og går frå Ytrestøyl til Furene i Volda. Som det framgår av namnet går tunellen under Morkaåsen.

Bakgrunnsstoff 
Vegvesenet si side om Eiksundsambandet vitja 15. mai 2009

Tunnelar i Møre og Romsdal
Samferdsle i Volda
Anboto

Anboto er eit kalksteinsfjell vest i regionen Baskarland i Spania og det høgaste fjellet i Urkiolafjella. Det ligg ikkje langt frå Urkiola nasjonalpark mellom Durango og Vitoria-Gasteiz.

Den enorme kalksteinsmassen inneheld mange fossil av korallar og store skjel.

Nordsida av fjellet er ein 1000 meter høg fjellvegg som ruvar over Atxondodalen. Sørsida er langt slakare og heller ned mot Urkiolamendipasset.

Anboto har alltid vore knytt til magi og baskisk mytologi.

Kjelder 

 Denne artikkelen bygger på «Anboto» frå , den 15. mai 2009. 
  oppgav desse kjeldene:
 Mendikat
 Web sobre Amboto
 Las montañas

Fjell i Baskarland
Fjell i Spania
Aratz

Aratz er eit fjell i regionen Baskarland i Spania. Ho ligg i Altzaniafjella (òg kalla Urkilla) og er ei forlenging av massivet Aizkorri. Det ligg på grensa mellom provinsane Gipuzkoa og Álava og er 1443 meter over havet.

Kjelder 
 Denne artikkelen bygger på «Aratz» frå , den 15. mai 2009. 
 

Fjell i Baskarland
Fjell i Spania
Gipuzkoa
Artxanda

Artxanda er ei av to små fjellkjeder som ligg i kommunen Bilbao i Spania. Den andre er Pagasarri. Av dei to er denne fjellkjeda lågare, og ingen punkt går over 300 meter over havet. Artxanda ligg nærare sentrum i byen og er tett utbygd. Mellom Artxanda og Monte Avril ligg Santo Domingo-passet. 

Det går ein kabelbane frå sentrum i Bilbao til toppen av fjellet, der det ligg parkar, restaurantar, eit hotell og eit idrettsanlegg. Området er populært hos innbyggjarane og gjev eit flott utsyn over byen for turistar.

Kjelder 
 Denne artikkelen bygger på «Mount Artxanda» frå , den 15. mai 2009. 
 

Artxanda
Artxanda
Balerdi

Balerdi òg kalla Mallozarra, er eit fjell på 1195 moh. i Aralarfjella i Spania og det nordlegaste i kjeda oppfor Araitzdalen. Det ligg på grensa mellom Gipuzkoa og Navarra. Fjellet er lågare enn det nærliggande Artubi, men er likevel eit populært turmål. Siste biten til toppen er smalt med høge klipper, og det har vore dødsulukker her.

Kjelder 
 Denne artikkelen bygger på «Balerdi» frå , den 15. mai 2009.

Bakgrunnsstoff 
 Summitpost: Azkarate-Urdilleko
 Mendikat: Tur til Balerdi  

Fjell i Baskarland
Fjell i Spania
Beriain

Beriain (San Donato på spansk) er eit 1493 meter høgt fjell i Baskarfjella vest i Navarra i Spania. Fjellet ligg i Andiafjella og har ein skapr profil sett frå Burunda- og Barranca-dalane. Fjellet ligg midt i den tradisjonelle regionen Baskarland.

Fjell i Baskarland
Fjell i Spania
Navarra
Buruntza

Buruntza er eit lite fjell på 441 moh. i Baskarland i Spania, 12 km sør for San Sebastian. Fleire byar ligg ved foten av fjellet, Andoain i sør, Lasarte-Oria i nord og Urnieta i aust. Fjellet strekkjer seg frå nordaust til sørvest og startar ved Azkortepasset til eit steinbrot i sør. Det står ein stor kross på toppen av fjellet. 

Oria renn nord for fjellet.

Kjelder 
 Denne artikkelen bygger på «Buruntza» frå , den 15. mai 2009. 

Fjell i Baskarland
Fjell i Spania
Ganboa

Ganboa er eit fjell på 1412 moh. i Gipuzkoa i Aralarfjella, som ligg i Baskarland i Spania. Fjellet vart lenge trudd å vere det høgaste i fjellkjeda, men i dag er Irumugarrieta målt høgare. Toppen er omgjeve av grassletter, andre toppar og karstterreng av kalkstein.

Kjelder 
 Denne artikkelen bygger på «Ganboa» frå , den 15. mai 2009.

Bakgrunnsstoff 
 Ganboa og Aralar på SummitPost

Fjell i Baskarland
Fjell i Spania
Ganekogorta

Ganekogorta er eit fjell på grensa mellom provinsane Bizkaia og Alava i regionen Baskarland i Spania), rett ved Bilbao og Llodio. Det har ei høgd på 998 meter over havet og er den største fjelltoppen i massivet som består av mindre fjell som Pagasarri, Ganeta, Pasatorenkorta og Arnotegi eller Arraiz. Nordsida av massivet er ein del av byen Bilbao.

Kjelder 
 Denne artikkelen bygger på «Ganekogorta» frå , den 15. mai 2009. 
 

Fjell i Baskarland
Fjell i Spania
Berkneshalvøya

Berkneshalvøya er halvøya mellom Ørstafjorden og Voldsfjorden i Ørsta og Volda kommunar. 

Europaveg 39 kryssar indre del av halvøya. Riksveg 653 (Eiksundsambandet) går frå krysset med Europaveg 39 i Furene utover Berkneshalvøya, til den ved Sørheim går ned i den undersjøiske Eiksundtunellen under Vartdalsfjorden til Eika og vidare til Hareidlandet. Fylkesveg 47 i Møre og Romsdal går rundt Berkneshalvøya, frå krysset med Europaveg 39 på Ekset til krysset med E39 i Hovdebygda.

Dei to fjelltoppane Helgehornet og Lidaveten dominerer Berkneshalvøya. Mellom Helgehornet, Ytrehovdeåsen, Indrehovdeåsen og Hovdebygda ligg Hovdevatnet.

Geografi i Volda
Geografi i Ørsta